«1972-жылы Нарын шаарындагы педагогикалык окуу жайдын, башталгыч классынын мугалими бөлүмүн аяктап, мектепте 19 жыл сабак берип, ошондой эле айылыбыздагы бала бакчада 5 жыл тарбиячы болуп иштедим. Андан сырткары 35 жылдан бери кол өнөрчүлүк менен алектенип келем. Алгач 30 жашымда кошуналарым шырдак, көлдөлөң жасап жатканын көрүп кызыгып, үйрөнүп калдым. Жасагандарымды кыздарыма сеп кылып берип, учурда неберелериме камдап жатам. Ошондой эле, шоона (шырдактын жиби), жээк жасап, 500 жогору сатыкка чыгарам.